Anno domini M. CCC V, mense junio, Ego Henricus, clericus, quondam filius Galteri dicti Bardoux, de Edua, notum facio quod, consideratis meritis et curialitatibus ac beneficiis michi a priore et conventu monasterii S. Martini Eduensis impensis et adhuc de die in diem impendere non desistunt, ego sponte, etc., in remunerationem et recompensationem omnium predictorum ac etiam in veram et perpetuam eleemosynam dono et concedo in perpetuum pro me et meis prefatis religiosis et eorum successoribus, donatione irrevocabili facta inter vivos, corpus meum ipsum et omnia bona mea presentia et futura, et specialiter quamdam domum meam cum fundo nec non et totam terram meam retro dictam domum sitam cum arboribus, juribus et pertinenciis universis, prout dicte domus et terra partiuntur divise per metas ibidem positas cum Lombardo Fortis, cive Eduense, et sunt site in civitate Eduense supra muros civitatis et supra viam per quam itur recte a ponte d’Aucorron versus burgum S. Joannis Eduensis, et que domus et terra quondam fuerunt dicti patris mei et sunt de censiva religiosorum predictorum, item quatuor denarios censuales monete pro tempore currentis quos habeo super quoddam pratrum situm juxta ecclesiam S. Leodegarii de Chemino, subtus fontem. Quod pratum tenet Symon de S. Symphoriano et ejus particeps, etc. Actum in presentia Licheri de Dyvione, notarii Eduensis, magistri Hugonis de S. pontio, clerici, et Henrioni Camux testium, anno, etc.